রহিম আলির গোলে হারের হাত থেকে বাঁচল ভারত!

ওয়েব ডেস্ক : এএফসি এশিয়ান কাপের (AFC Asian Cup ) যোগ্যতা অর্জন পর্বে সিঙ্গাপুরের (Singapore) বিরুদ্ধে আজ ছিল ডু-অর-ডাই ম্যাচ। কিন্তু সেই ম্যাচ ড্র করল ভারত (India)। ফলে ৩ ম্যাচে ২ পয়েন্ট নিয়ে সন্তুষ্ট থাকতে হল ভারতকে। তবে এই ম্যাচে রহিম আলি প্রথম আন্তর্জাতিক গোল না করলে, হয়তো লজ্জার মুখে পড়তে হত ভারতকে। আর এই ম্যাচ ড্র (Draw) করার কারণে অনেকটাই চাপে রয়েছে ব্লু টাইগার্সরা।

মূলত এএফসি এশিয়ান কাপের (AFC Asian Cup ) যোগ্যতা অর্জন পর্বের শুরু থেকেই খারাপ খেলছে ভারত। এই প্রতিযোগিতায় বাংলাদেশের বিরুদ্ধে ড্র করেছিল ভারত (India)। তবে হংকং-এর কাছে হারতে হয়েছে তাদেরকে। ফলে প্রযোগিতায় টিকে তাকার জন্য আজকের ম্যাচটা ভারতের কাছে ছিল বেশ গুরুত্বপূর্ণ। কিন্তু এদিন সন্দেশ ঝিঙ্ঘান ও লিস্টন কোলাসদের খেলায় তেমন মরিয়া ভাবটা দেখা গেল না। প্রথম থেকেই যেন চাপে ছিলেন খালিদ জামিলের ছেলেরা। আর সেই সুযোগকে কাজে লাগিয়ে প্রথম থেকে শুরু করে শেষ পর্যন্ত মাঠে দাপট দেখাল সিঙ্গাপুর।

আরও খবর : বিরাট-রোহিতকে নিয়ে বড় ইঙ্গিত দিলেন গিল!

অবশ্য সিঙ্গাপুরের (Singapore) ফুটবলাররা মাঠে নেমেই গোল করতে পারেননি। বরং তাদেরকে প্রথমার্ধের সংযুক্ত সময় পর্যন্ত অপেক্ষা করতে হয়েছে। সেই সময় গোল করে সিঙ্গাপুরকে এগিয়ে দেন ফান্দি। এর পরে দ্বিতীয়ার্ধের খেলার শুরুতেই লাল কার্ড দেখে মাঠ ছাড়তে হয় সন্দেশ ঝিঙ্ঘানকে। ফলে দশ জনের দল নিয়ে কঠিন লড়াই চালিয়ে যেতে হয় ব্লু ব্রিগেডকে। একটা সময় মনে হচ্ছিল এই ম্যাচ আর জেতা হবে না সুনীল ছেত্রীদের। কিন্তু একেবারে খেলার শেষ মুহুর্তে সিঙ্গাপুরের রক্ষণের ভুলে গোল করেন ভারতের রহিম আলি। ফলে প্রথম আন্তর্জাতিক গোল করে ভারতকে হারের হাত থেকে বাঁচান তিনি।

তবে এই ড্রয়ের ফলে এশিয়ান কাপের (AFC Asian Cup ) যোগ্যতা অর্জন অঙ্ক ভারতের কাছে আরও জটিল হল। কারণ ৩ ম্যাচে ভারতের কাছে রয়েছে আপাতত ২ পয়েন্ট। অন্যদিকে সিঙ্গাপুরের কাছে ৩ ম্যাচে রয়েছে ৫ পয়েন্ট। এর ফলে এই প্রতিযোগিতায় বাকি তিন ম্যাচে জিততেই হবে ভারতকে। ফলে পরের ম্যাচগুলিতে কী ফলাফল দাঁড়ায়, সেই দিকেই তাকিয়ে থাকতে হবে খালিদ জামিলদের।

দেখুন অন্য খবর :